આ વાતને લગભગ છ મહિના વીતી ચૂક્યા છે. આ દરમિયાન જયંતભાઈના નાના મોટા ઉત્પાતો ચાલુ જ છે. રાજેન્દ્રભાઈએ પોતાની ઉંમર કરતાં પણ વધુ ઠાવકાઈથી જયંતભાઈના સાથેના તેમના સંબંધો જાળવી રાખ્યા છે. સૂરજ દિન-પ્રતિદિન જયંતભાઈ અને એમની ફેકટરીના બધા માણસોને દુશ્મન માની રહ્યો છે. થોડા અંશે તો તેને મોટાભાઈ પર પણ ચીડ હતી. તેને લાગતું કે જયંતભાઈના એ દીકરાના રિસેપ્શનમાં ભાઈને જવાની શી જરૂર હતી ? અને તે મન પાછું નોવેલમાં પરોવવા પ્રયત્ન કરે છે….